**Molėtų rajono savivaldybės taryba**

**SPRENDIMAS**

**Dėl nuomos mokesčio už valstybinę žemę tarifų nustatymo**

2018 m. sausio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.3, 1.4 papunkčiais, Lietuvos Respublikos Vyriausybės 2003 m. lapkričio 10 d. nutarimo Nr.1387 „Dėl žemės nuomos mokesčio už valstybinės žemės sklypų naudojimą“ 2, 3 punktais,

Molėtų rajono savivaldybės taryba  nusprendžia:

1. Nustatyti valstybinės žemės nuomos mokesčio tarifus nuo 2018 metų:

1.1. žemės ūkio paskirties žemės (tikslinės žemės naudojimo paskirties kodas 610), tvenkinių žuvininkystės ūkių žemės (tikslinės žemės naudojimo paskirties kodas 613) – 1,0 proc. vidutinės rinkos vertės;

1.2. gyvenamųjų teritorijų paskirties žemės (tikslinės žemės naudojimo paskirties kodas 401), gyvenamųjų teritorijų (daugiaaukščių) žemės (tikslinės žemės naudojimo paskirties kodas 954) – 1,0 proc. vidutinės rinkos vertės;

1.3. komercinės paskirties žemės (tikslinės žemės naudojimo paskirties kodas 972) – 1,5 proc. vidutinės rinkos vertės;

1.4. pramonės ir sandėliavimo paskirties žemės (tikslinės žemės naudojimo paskirties kodas 970) – 1,5 proc. vidutinės rinkos vertės;

1.5. mėgėjiškų sodų paskirties žemės (tikslinės žemės naudojimo paskirties kodas 611) – 0,1 proc. vidutinės rinkos vertės;

1.6. valstybinės žemės naudotojams, asmenims, sudariusiems valstybinės žemės nuomos sutartis, kuriems dėl nepriežiūros buvo surašytas administracinio nusižengimo protokolas pagal Lietuvos Respublikos administracinių nusižengimų kodeksą, - 3 proc. vidutinės rinkos vertės.

2.  Pripažinti netekusiu galios Molėtų rajono savivaldybės tarybos 2004 m. rugpjūčio 26 d. sprendimą Nr. B1-126 „Dėl žemės mokesčio, nuomos mokesčio už valstybinę žemę ir valstybinio vidaus vandenų fondo vandens telkinius terminų ir neapmokestinamų žemės sklypų dydžio nustatymo“ su visais pakeitimais ir papildymais.

Savivaldybės meras